Obrazloženje prijedloga Odluke o izmjenama Odluke o socijalnoj skrbi

PRAVNI OSNOV 

Donošenje ove Odluke o izmjenama Odluke o socijalnoj skrbi (u daljnjem tekstu: Odluka) temelji se na članku 289. stavku 7. Zakon o socijalnoj skrbi („Narodne novine“ broj 18/22, 46/22, 119/22, 71/23, 156/23 i 61/25) kojim je propisano da jedinice lokalne i područne (regionalne) samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno tim Zakonom, na način propisan njihovim općim aktom, ako u svom proračunu imaju za to osigurana sredstva. Pravni osnov nalazi se i u članku 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/ 13, 137/15, 123/17, 98/19 i 144/20) kojim je propisano da predstavničko tijelo jedinice lokalne samouprave donosi odluke i druge opće akte kojima se uređuju pitanja iz samoupravnog djelokruga jedinice lokalne samouprave kao i na članku 29. Statuta Grada Opatije („Službene novine Primorsko-goranske županije“ broj 49/23), kojim je propisana nadležnost Gradskog vijeća za donošenje općih akata kojima se uređuju pitanja iz samoupravnog djelokruga Grada.

ANALIZA STANJA 

Odlukom o socijalnoj skrbi („Službene novine Grada Opatije“ broj 17/24 i 16/25) propisano je pravo na pomoć umirovljenicima i pravo na pomoć umirovljenicima za financiranje dopunskog zdravstvenog osiguranja.

Navedena prava ostvaruje korisnik s prebivalištem na području Grada Opatije najmanje godinu dana prije podnošenja zahtjeva, koji ostvaruje pravo na nacionalnu naknadu ili s mirovinom do 700 EUR, ukoliko udovolji uvjetu prihoda u visini do 700 EUR. 
Pomoć umirovljenicima iznosi: 

- 240 EUR godišnje za umirovljenike i korisnike prava na nacionalnu naknadu čiji prihod iznosi do 450 EUR, 

- 200 EUR godišnje za umirovljenike čiji prihod iznosi od 450,01 EUR do 600 EUR i 

- 170 EUR godišnje za umirovljenike čiji prihod iznos od 600,01 do 700 EUR.
U Proračunu 2026. godine planirano je 600.000,00 EUR za ostvarivanje prava na pomoć umirovljenicima i prava na pomoć umirovljenicima za financiranje dopunskog zdravstvenog osiguranja.

OBRAZLOŽENJE PRIJEDLOGA 

Ovim Prijedlogom Odluke o izmjenama Odluke o socijalnoj skrbi predlaže se podizanje iznosa mirovine i uvjeta prihoda za ostvarivanje prava na pomoć umirovljenicima i prava na pomoć umirovljenicima za financiranje dopunskog zdravstvenog osiguranja.

Prava bi prema ovom Prijedlogu mogli ostvariti korisnici s mirovinom do 800 EUR ukoliko udovolje uvjetu prihoda u visini do 800 EUR. 

Napominjemo da se prihodom smatra iznos prosječnog mjesečnog prihoda korisnika ostvarenog (isplaćenog) u godini koja prethodi godini u kojoj je podnesen zahtjev za ostvarivanje pomoći. Prihod čine sva sredstva koja korisnik ostvari po osnovi mirovine, prihoda od imovine ili na neki drugi način, a evidentiran je na potvrdi o visini dohodaka i primitaka Porezne uprave. 
Kod prava na pomoć umirovljenicima predlaže se i podizanje razreda za ostvarivanje godišnje pomoći na sljedeći način:

	Visina godišnje pomoći
	Postojeća Odluka
	Prijedlog Odluke o izmjenama Odluke

	240 EUR
	Prihod do 450 EUR
	Prihod do 550 EUR

	200 EUR
	Prihod od 450,01 do 600 EUR
	Prihod od 550,01 do 700 EUR

	170 EUR
	Prihod od 600,01 do 700 EUR
	Prihod od 700,01 do 800 EUR


FINANCIJSKI UČINAK

Sredstva za ovu namjenu osigurati će se u Proračunu Grada Opatije za 2027. godinu, budući je predviđeno da Odluka o izmjenama Odluke o socijalnoj skrbi stupi na snagu dana 1. siječnja 2027. godine.
SAVJETOVANJE S JAVNOŠĆU

O ovom prijedlogu Odluke provest će se savjetovanje sa zainteresiranom javnošću u trajanju od 30 dana.

Na temelju članka 289. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23 i 61/25) i članka 29. Statuta Grada Opatije („Službene novine Primorsko-goranske županije“ broj 49/23), Gradsko vijeće Grada Opatije, na sjednici održanoj dana ___________ 2026. godine, donosi

ODLUKU

o izmjenama Odluke o socijalnoj skrbi

Članak 1.

U Odluci o socijalnoj skrbi („Službene novine Grada Opatije“ broj 17/24 i 16/25) članak 36. mijenja se i glasi:
„(1) Pravo na pomoć umirovljenicima ostvaruje korisnik s prebivalištem na području Grada najmanje godinu dana prije podnošenja zahtjeva: 

- koji ostvaruje pravo na nacionalnu naknadu (sukladno Zakonu o nacionalnoj naknadi za starije osobe), a što se dokazuje rješenjem o ostvarivanju prava na nacionalnu naknadu ili 

- s mirovinom do 800 EUR ukoliko udovolji uvjetu prihoda u visini do 800 EUR, a što se dokazuje zadnjim odreskom od mirovine i potvrdom o visini dohodaka i primitaka Porezne uprave za prethodnu godinu. 

(2) Prihodom iz stavka 1. ovog članka smatra se iznos prosječnog mjesečnog prihoda korisnika ostvarenog (isplaćenog) u godini koja prethodi godini u kojoj je podnesen zahtjev za ostvarivanje pomoći. Prihod čine sva sredstva koja korisnik ostvari po osnovi mirovine, prihoda od imovine ili na neki drugi način, a evidentiran je na potvrdi o visini dohodaka i primitaka Porezne uprave. 

(3) U prihod iz stavka 2. ovog članka ne uračunavaju se prihodi navedeni u članku 44., stavku 3. ove Odluke. 

(4) U mjesečni iznos mirovine uračunava se i mirovina koja se ostvaruje po međunarodnom ugovoru te zaštitni dodatak. 

(5) Pomoć umirovljenicima iznosi: 

- 240 EUR godišnje za umirovljenike i korisnike prava na nacionalnu naknadu čiji prihod iznosi do 550 EUR, 

- 200 EUR godišnje za umirovljenike čiji prihod iznosi od 550,01 EUR do 700 EUR i 

- 170 EUR godišnje za umirovljenike čiji prihod iznos od 700,01 do 800 EUR.

(6) Pomoć iz stavka 5. ovog članka doznačuje se dva (2) puta godišnje, na način da se polovica iznosa pomoći doznačuje u mjesecu ožujku/travnju, a druga polovica iznosa u mjesecu prosincu. 

(7) Zahtjevi za pomoć u tekućoj godini, podnose se do kraja listopada. 

(8) Korisnik koji zahtjev za pomoć u tekućoj godini podnese do kraja veljače, ostvaruje pomoć u punom iznosu iz stavka 5. ovog članka, dok korisnik koji zahtjev podnese nakon veljače, ostvaruje pravo na polovicu iznosa iz stavka 5. ovog članka. “ 

Članak 2.
U članku 37. stavak 1. mijenja se i glasi:
„(1) Pravo na pomoć umirovljenicima za financiranje dopunskog zdravstvenog osiguranja ostvaruje korisnik s prebivalištem na području Grada najmanje godinu dana prije podnošenja zahtjeva i ugovorenom policom dopunskog zdravstvenog osiguranja: 

- koji ostvaruje pravo na nacionalnu naknadu (sukladno Zakonu o nacionalnoj naknadi za starije osobe), a što se dokazuje rješenjem o ostvarivanju prava na nacionalnu naknadu ili 

- s mirovinom do 800 EUR ukoliko udovolji uvjetu prihoda u visini do 800 EUR, a što se dokazuje zadnjim odreskom od mirovine i potvrdom o visini dohodaka i primitaka Porezne uprave za prethodnu godinu.“
Članak 3.

Ova Odluka objavit će se u „Službenim novinama Grada Opatije“, a stupa na snagu 1. siječnja 2027. godine.

KLASA: 

URBROJ: 
Opatija,             2026.


GRADSKO VIJEĆE GRADA OPATIJE

Predsjednik Gradskog vijeća
Kristian Tončić
ODREDBE
Odluke o socijalnoj skrbi
koje se mijenjaju 
22. Pravo na pomoć umirovljenicima 
Članak 36.

(1) Pravo na pomoć umirovljenicima ostvaruje korisnik s prebivalištem na području Grada najmanje godinu dana prije podnošenja zahtjeva: 

- koji ostvaruje pravo na nacionalnu naknadu (sukladno Zakonu o nacionalnoj naknadi za starije osobe), a što se dokazuje rješenje o ostvarivanju prava na nacionalnu naknadu ili 

- s mirovinom do 700 EUR ukoliko udovolji uvjetu prihoda u visini do 700 EUR, a što se dokazuje zadnjim odreskom od mirovine i potvrdom o visini dohodaka i primitaka Porezne uprave za prethodnu godinu. 

(2) Prihodom iz stavka 1. ovog članka smatra se iznos prosječnog mjesečnog prihoda korisnika ostvarenog (isplaćenog) u godini koja prethodi godini u kojoj je podnesen zahtjev za ostvarivanje pomoći. Prihod čine sva sredstva koja korisnik ostvari po osnovi mirovine, prihoda od imovine ili na neki drugi način, a evidentiran je na potvrdi o visini dohodaka i primitaka Porezne uprave. 

(3) U prihod iz stavka 2. ovog članka ne uračunavaju se prihodi navedeni u članku 44., stavku 3. ove Odluke. 

(4) U mjesečni iznos mirovine uračunava se i mirovina koja se ostvaruje po međunarodnom ugovoru te zaštitni dodatak. 

(5) Pomoć umirovljenicima iznosi: 

- 240 EUR godišnje za umirovljenike i korisnike prava na nacionalnu naknadu čiji prihod iznosi do 450 EUR, 

- 200 EUR godišnje za umirovljenike čiji prihod iznosi od 450,01 EUR do 600 EUR i 

- 170 EUR godišnje za umirovljenike čiji prihod iznos od 600,01 do 700 EUR.

(6) Pomoć iz stavka 5. ovog članka doznačuje se dva (2) puta godišnje, na način da se polovica iznosa pomoći doznačuje u mjesecu ožujku/travnju, a druga polovica iznosa u mjesecu prosincu. 

(7) Zahtjevi za pomoć u tekućoj godini, podnose se do kraja listopada. 

(8) Korisnik koji zahtjev za pomoć u tekućoj godini podnese do kraja veljače, ostvaruje pomoć u punom iznosu iz stavka 5. ovog članka, dok korisnik koji zahtjev podnese nakon veljače, ostvaruje pravo na polovicu iznosa iz stavka 5. ovog članka. 

23. Pravo na pomoć umirovljenicima za financiranje dopunskog zdravstvenog osiguranja 

Članak 37.

(1) Pravo na pomoć umirovljenicima za financiranje dopunskog zdravstvenog osiguranja ostvaruje korisnik s prebivalištem na području Grada najmanje godinu dana prije podnošenja zahtjeva i ugovorenom policom dopunskog zdravstvenog osiguranja: 

- koji ostvaruje pravo na nacionalnu naknadu (sukladno Zakonu o nacionalnoj naknadi za starije osobe), a što se dokazuje rješenjem o ostvarivanju prava na nacionalnu naknadu ili 

- s mirovinom do 700 EUR ukoliko udovolji uvjetu prihoda u visini do 700 EUR, a što se dokazuje zadnjim odreskom od mirovine i potvrdom o visini dohodaka i primitaka Porezne uprave za prethodnu godinu. 

